**Službenica za informiranje**

Pravo na pristup informacijama i ponovnu uporabu informacija ostvaruje se u skladu sa [Zakonom o pravu na pristup informacijama (NN 25/2013, 85/2015)](http://narodne-novine.nn.hr/clanci/sluzbeni/2013_02_25_403.html).

**Cilj Zakona** je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

**Pravo na pristup informacijama** temelji se na načelima javnosti i slobodnog pristupa, pravodobnosti, potpunosti i točnosti informacija, načelu jednakosti, načelu raspolaganja informacijom te, sukladno članku 5. stavku 1. točki 5. Zakona „obuhvaća pravo korisnika na traženje i dobivanje informacije, kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom“.

**Informacija**, u smislu navedenog Zakona (članak 5. stavak 1. točka 3.), predstavlja „svaki podatak koji posjeduje tijelo javne vlasti u obliku dokumenta, zapisa, dosjea, registra, neovisno o načinu na koji je prikazan (napisani, nacrtani, tiskani, snimljeni, magnetni, optički, elektronički ili neki drugi zapis), koji je tijelo izradilo samo ili u suradnji s drugim tijelima ili dobilo od druge osobe, a nastao je u okviru djelokruga ili u vezi s organizacijom i radom tijela javne vlasti“.

**Ponovna uporaba informacija**, u skladu s člankom 5. stavkom 1. točkom 6. Zakona „znači uporabu informacija tijela javne vlasti od strane fizičkih ili pravnih osoba, u komercijalnu ili nekomercijalnu svrhu različitu od izvorne svrhe za koju su informacije nastale, a koja se ostvaruje u okviru zakonom ili drugim propisom određenog djelokruga ili posla koji se uobičajeno smatra javnim poslom. Razmjena informacija između tijela javne vlasti radi obavljanja poslova iz njihova djelokruga ne predstavlja ponovnu uporabu“.

Pravo na informaciju ostvaruje se podnošenjem [zahtjeva](https://udruge.gov.hr/UserDocsImages/dokumenti/ZPPI/Obrazac-2-Zahtjev%20za%20pristup%20informacijama.doc) Osnovnoj školi Matije Gupca Gornja Stubica, službenici za informiranje:

·         na adresu: Matije Gupca 2, 49245 Gornja Stubica

·         na fax broj: 049/289 164

·         elektroničkom poštom na: osmggs@os-mgupca-gornjastubica.skole.hrAnkica Banožić

Tijelo javne vlasti ima pravo na naknadu stvarnih materijalnih troškova od podnositelja zahtjeva u svezi s pružanjem i dostavom tražene informacije. Visina naknade za pristup informacijama i način naplate naknade propisani su *Kriterijima za određivanje visine naknade stvarnih materijalnih troškova i troškova dostave informacije*.